ගෙදර දොරේ වැඩ ඉවර කර හවස පොළට යන්න හිතාගෙන පළිඟු මැණිකා ඉක්මනට හාල්ගරන්නට පටන් ගත්තේ ළමයි පාසල් ඇරී ගෙදර එන්නට පෙර දිවා ආහාරය පිළියෙළ කරන්නටය. ඇය එළියෙ තියන පුංචි බංකුව උඩ ඉඳගෙන හාල් ගරන අතරෙ වයසක රැවුල වවාගත්ත හිඟන්නෙක් ඉඳිකඩේ උණ බම්බුවට හැරමිටියෙන් තට්ටු කොට හිඟමනට යමක් ඉල්ලීය. ඇයට ඒ වෙනුවෙන් කාලය මිඩංගු කළ නොහැකි හෙයින් දැන් දෙන්න දෙයක් නෑ වෙන දවසක එන්නයයි ශබ්ද නගා කීවාය. මේ පිළිබඳව මහලු හිඟන්නාට ඇතිවූයේ කෝපයකි. ආ එහෙමද කියා උරරැඳි ඔලගුවට අත දමා ගිරය සමග ගොලෑ ගෙඩියක් ගෙන එය මුවට ළංකර මතුරා ගිරය ගෙන ගොලෑගෙඩිය පලා ඇය දෙසට විසිකොට යන්න ගියේය. එය දුටු පළිඟු මැණිකා සිහිනැතුව හාල් කොරහ මත ඇද වැටුණාය. ගේ ළඟ දෙවට දිගේ යමින් සිටි රොසලින් මේ දැක වහා දිවවිත් පළිඟු මැණිකා කෙළින් කර ඉන්ඳා මූණට වතුර ගසා සිහි කොට වතුර ටිකක් පොවා කතාවට වැටුණා.
පළිගු මැණිකා ගෙදර දොර වැඩ ඉවර යන්න හිතාගෙන සිටින්නේ කොහාටද?
පොළට